
In şesul întins al Bârladului, toamna şi-a aruncat baina-i 
„gălbie, înainte ca vara să se fi sfârşit. 

Viaţa în câmpia de stepă, mai iute se trece. Vântul suflă 
zilnic, ploile se abat mai rar, cu picături mari şi repezi, iar 
pământul, bleios, de grabă întărit ca piatra, mereu e însetat, 
mereu e crăpat. larba imaşurilor e asa de mică în cât abia 
o pot apucă vitele; vegetaţia e formată numai din acele 
plante care ştiu să se apere: Laptele-Cânelui ce rămâne 
neatins din cauza sucului alb, lăptos si amar, Peliniţa aro- 
malică, scaiul sferic, ce-l dau copiii de-a rostogolul; iar 
câte un nemtisor cu florile sinilii, pintenate ori câte o garo- 
fita roșcată, sfioasă, adăpostită printre ramurile scaiului, 
mai des florile galbene ale visdeiului târâtor, formează stro- 
pitura colorată a câmpului, amintirea podoabei de primă- 
vară. In afara imașurilor şi a ogoarelor de păpuşoiu, in 
colo câmpul e galben, mai cenușiu la miezul zilei, cu lumina 
deplină, mai auriu când ultimele raze ale soarelui ce apune, 
poleeşte miriştea de pe care abia s'au ridicat snopii de grâu. 

In mijlocul acestei scoarte şterse de vreme, vegetatiunea 
se menţine în toiul ei, bogată, puternică, în înfundătura unui 
cot părăsit al Bârladului. E o pepinieră naturală, un de vântu 
a trimes seminţele tuturor plantelor de câmp. 

Adapostite de arşița soarelui, ferite de gura păscătoarelor, 
având umezeală din belşug, aici plantele cresc în toata 
puterea lor, mereu dând seminti, împrăştiate apoi de vant 
peste câmpurile uscate înainte de vreme, unde, poate, cele 
mai multe plante nu au avut parte să ajung ă pânăla 

deplina coacere a seminţelor lor. Echilibrul in natură astfel 
se restabileste. 
x * Fa 

Cele două maluri ale cotului părăsit, in care Barladul 
trimete primăvara, când se umflă, o cantitate de apă ce se 
menține peste vară, nu sunt la fel. Unul e mai umbrit, altul 
mai mult expus la bătaia soarelui. Dincolo, câteva sălcii 
bătrâne, câţiva plopi rămuroşi, cu dosul frunzelor argintat, 
ultimele lăstare ale luncii ce umbrea cursul molatec al râului, 
reprezintă pădurea; dincoace e reprezentantul câmpului 
înflorit. 

Sunt două lumi deosebite, ce stau fata'n faţă, despărțite 
de oglinda apei cu o altă lume a parte. 

La umbra arborilor, cresc în voie, toate plantele ce se 
găsesc vara la marginea pădurii umede. Cucuta înaltă îşi 
leagănă umbrelele fructelor umflate; brusturul cu frunze 
late îşi întinde ramurile cu gbemurile gbimpoase; urzica, 
lungă'n truncbiu, îşi clatină, la bătaia necontenită a vântului, 
matisorii cu flori verzi. Din loc în loc, ca nişte cocostârci 
ce stau întrun picior, scaiul voinicesc, înalt, părând mort, 
uscat, dacă nu ar mai avea în vârf, câteva flori aburii, ca 
un puf aninat de spinii măciucii de fructe. 

Moboritei vegetatiuni de pădure i se opune veselia pajiste- 
lor. larba e în plină putere, cu frunzele întregi, tufe, tufe 
din care răsar paiuri ce clatină în vânt coama spicelor lor 
bogate, când aninate de codifi mai lungi ca a ovăzului, când 
strânse grămadă ca la grâu, când terminate fin, ca nişte 
smocuri de fire mătăsoase. 

Toate plantele aici sunt în deplina lor desfăşurare. Aceeaş 
specie, dincolo pe câmp e altfel, aici la adăpost altfel. In 
arsita soarelui şi bătaia vântului e pitulată, sgribulită, mică şi 

închircită ; se vede, pare că, în sufletul ei, îngrijorarea o- 
mului în nevoi; e economicoasă la brana ceo suge cu greu, 
se grăbeşte să înflorească mai repede, să dea iute acolo 
două trei flori, numai să poată asigura coacerea măcar a 
câtorva seminti. Nu ştie ce aduce ziua de mâne : vânt, secetă, 
gura unei vite înfometate. Și de aceia nici nu prea are gin- 
găşie, de cât primăvara când incolteste si dă primele ramuri 
cu frunze verzi. Intocmai ca şi copilăria omului nevoias. 

Mai apoi, când albina umblă pe cea dintâi floare deschisă 
în veselie, grijile o cuprind, nevoile o învăluie şi e bucuroasă 
că are ce da de mâncare celor câteva seminti. Viaţa ei, 
înainte de vreme se stânge, bucuroasă însă că şi-a săvârşit 
rostul ei de bună mamă pentru neam. 

Dincoace buzureala, bogăţia, adăpostul. Planta e ferită de 
vant, are soare catii trebuie numai, vitele nu o calcă, nu-i 
ciunteste trupul. Se desvoltă în voie, se întinde cât poate şi 
se împodobeşte mereu cu flori, până ce numai bruma o opreşte 
de tot. Chiar și scaiul, de o schioapă si strâns grămadă ca o 
minge pe câmp, aici devine rămuros şi înalt. 

Pare că anume s'au adunat aici toti reprezentanţii vegeta- 
țiunii din câmpurile învecinate, cotul infundat si plin cu apă 
fiind ca şi Corabia lui Noe pentru animale, în vremea poto- 
pului legendar. Covorul am spus că-l formează diferitele soiuri 
de păiușuri. Pădurea e făcută intr'o parte din sulfina, în alta 
din sudoarea — calului. Cea dintâi crescută, rămuroasă, mereu 
întinde ramurile tinere cu spice de flori în culoarea pucioasei. 
Cea de a doua tufe, tufe, își împodobește intr'una frunzișul des 
cu stindardul». lat al florilor rozii. Printre ele, mândri, se în- 
nalfa trunchiul drept al morcovului sălbatec cu tipsia florilor 
dese, albe, mărunte, pătate în mijloc cu un strop de culoarea 
grenatului. Ramurile mai vechi au la capăt o măciucă, spre 

sară se strâng gbem codiţele purtătoare de fructe, ca nu cumva 
frigul nopții să piste fructele din mijloc mai plăpânde, necoapte 
încă. Se apără unele pe altele, aducându-ţi aminte când le 
priveşti, de cea ce vezi în toiul verii şi al lucrului, trecând 
prin satele noastre: copii de 5-6 ani tin locul mamelor 
pentru copilașii cei mai mici. 

Prin desişul celorlalte, mazarichea se înalță si ea tot mai 
sus cu ajutorul cârceilor dela frunze, ifindu-si florile bogbioase, 
purpurii, cu stindardul fâlfâind. Numai nu strigă albinele ce 
roiesc aici ne mai având mult de adunat de pe câmp. Unde 
şi unde se zareste stropul siniliu al florilor inpintenate de 
nemtisor, cu crenguţele subţiri şi petele mai mascate al celor 
de cicoare, căreia se vede că i-ar fi plăcut mai bine să nu 
fie rătăcită aice, ci să-și resfire florile în tovărăşia macului 
si a mărgăritarilor, să simtă susurul spicelor de grâu gi să-şi 
deschidă petalele împodobite cu diamantul de rouă la cântecul 
ciocârliei. 

Si un mal și celalt formează rama ochiului de apă, ce 
dispare aproape sub îmbrăcămintea verde a linistei de baltă, 
plantă redusă la cea mai simplă expresiune: câte-va frun- 
zulife mici drept truncbiu si câte-va fire dedesupt, drept 
rădăcini. In colo e domnia plantelor de baltă, ce nu stră- 
lucesc prin podoaba florilor lor, dar prin vioiciunea verdelui 
din trunchiuri si frunze Totuși între apă și uscat se mai 
împletește o cunună de plante cu flori, amfibii, cărora le place 
să simtă apa scăldându-le partea de jos a trunchiului. Dar 
nu sufăr din cale afară chiar când au numai ceva umezeală 
la rădăcini. Asa e piciorul cocoșului zis şi floarea broștească 
cu tulpina rămuroasă, cu frunzele lung codate tăiate pe de 
margini, cu florile galbene strălucitoare ce aduc aminte pe 
cele ale grausorului primăvăratec ; alăturea se înalță Răcbi- 

tanul, cu truncbiul înalt drept, cu frunzele ca de salcie (ră- 
chita) cu lăstarele căreia se amestecă, se pune la intrecere in 
înălțime, numai să se poată mândri cu podoaba florilor 
lor purpurii, strânse grămadă la varful tulpinii. Tot pe de 
marginea apei creşte şi limbariţa, zisă şi limba broastei, fiind 
în adevăr tovarăşa broaştei. Rar plantă care să poată arăta 
prin înfăţişarea ei cât de bine-i merge când are umezeală 
din belşug. Din tulpina ei subpământeană groasă ies ramuri 
cu frunze strălucitoare, lungueţe, ascuţite ia vârf cu nervuri 
albicioase paralele cu marginea lor, dar unite prin altele 
curmezişe subţiri, delicate. Tulpina se ramifică la varf în nu- 
meroase rămurele ce pleacă din acelaş loc, pentru a se des- 
face în altele mai mici, pare că ar fi un policandru.In locul 
lumânărilor sau a becurilor electrice, câte o floricică cu 3 
petale resfrânte la varf, albe cu vine violete. Florile sunt tot 
mai rari, căci în locul lor au rămas fructele numeroase, strâns 
lipite una de alta, ca un colac mărunt. In mijlocul bălții ca 
o podoabă rezleţită se înalţă Crinul-de-baltă zisă şi Rosatea, 
după florile ei destul de mari, roze, la vârful unei codițe lungi 
ce ies dintrun singur loc, la capătul unei ramuri lipsite de 
frunze. 

Incolo e pădurea papurii. a stufului si a pipirigului, cu 
infatiseri si farmece deosebite. Spre margine e un pâlc de 
Sovar cu frunzele ca de papură la vârf, dar jos la bază, in 
trei mucbi. Frumoase sunt fructele ca nişte piramide strânse 
grămadă întrun ghem, de unde si numele de Buzdugan ori 
Capu-ariciului ce se dă plantei prin unele locuri. 

In altă parte e papura cu frunzele în formă de sabie, 
colorate verde închis ; trunchiul în vârf cu pamatuful castaniu 
al fructelor care stau încă lipite una de alta. Când încerci 
să rupi pasla, îți apare una din minunatiile de prevedere ale 

plantelor. Mii şi mii de pufuşoare se răspândesc in toate 
părţile, duse de vânt. Fiecare puf, are atârnat de el fructul 
cu sămânţa. 

Drumul e lung, căci ape nu sunt preiutindeni. De aceia 
mii şi mii de seminti; dar una mai norocoasă va fi dusă 
de vânt până la un ochiu de apă. E de ajuns o sămânță 
să cadă, să iasă un fir de papură şi de aice înainte, păpu- 
riștea prinde, căci trunchiul târâtor dă din loc în loc muguri 
ce se înalță deasupra apei. Fel de fel de mijloace, doar 
neamul nu se va stinge. 

La un colț mai lat al apei iată și tufarisul des destul, cu 
frunzele ce se sucesc după bătaia vântului, esind din distanţă 
în distanță pe trunchiul mlădios, terminat în vârf cu o mătu- 
rice de flori. 

Intre ele pădurea deasă de Rugină cu tulpina netedă, 
verde închis, lucitoare, pare că ar fi nişte lungi şi tari cozi 
de ceapă, terminată in varf cu câteva canafuri ruginii sol- 
zoase, ce nu sunt decât îngrămădirile de fructe; mai în colo 
e desisul Pipirigului cu truncbiul în trei mucbi şi cu canafuri 
gălbii mai multe la vârf. 

x ka x 

O lume aparte concentrează aice tot ceiace roată, cât 
vezi cu ochii, se întinde resfirat. Pădurea e sălciile şi plopii 
cu plantele de sub ele; pajiştea: iarba deasă, sulfina şi. 
celelalte plante împodobite cu flori; apa: pânza lentitii si 
desisul papurii. Vântul dă farmec acestei variaţii de viață 
Frunzele de plop, mereu în mişcare sunt când albe de argint: 
când verzi, salcia mlădioasă, pletoasă, îşi îndoaie lin mlădi- 
tele aburii; un sâsâit schimbat uneori într'un slab şuer se 
naște când unde de aer trec printre frunzele tăioase de 
papură, apleacă numai varful sovarului si al pipirigului. 

oprindu-se in desisul stufului, al căror frunze se sucesc in 
loc tremurand domol in tot lungul lor. 

E domnia numai a plantelor. Doar broastele sar speriate 
în baltă, ivindu-se apoi din mijlocul coajei de lintita, ori 
tantarii îți bâzâe ascuţit pe la urechi, vroind parcă să-ţi 
spuie că și ei sunt oaspeţii apei, larvele lor fiind sprintarele 
fiinţi care nasc la fața apei acele slabe rotocoale, vălurelele 
ce abea se văd. 

Deasupra se întinde albastrul şters al cerului de stepă, şi 
de departe auzi pocnetul ritmic al mașinii de treer ori 
îndemnul ciobanului ce poartă turma de oi prin miristi. 
Restul lumii e departe; nimic nu vine dela ea. Liniştea ce 
domneşte în jur cuprinde sufletul, amutind vârtejul gandu- 
rilor ce se îndreptau, fără să vrei, spre vâltoarea omenească 
din spre apusul însângerat. 

Din altarul mic al naturii, închis între malurile pline de 
viață, împodobit cu cununi de verdeață şi flori, vântul 
întruna suflă: Pax vobiscum. 


1. SIMIONESCU 
Ţigăneşti, August 1914. Profesor la Universitatea din lasi. 
XI 
TRACȚIUNE CU ABUR 
SAU 


TRACȚIUNE ELECTRICĂ? 


IL 
A doua mare calitate a locomotivei electrice este că la 
aceeas mărime si greutale, ea este capabilă de o putere mult 
mai mare ca una cu abur. 
Acest lucru ne va păreă foarte natural, dacă ne gândim 
că locomotiva electrică e numai un transformator de ener- 

gie, pe când locomotiva cu abur e o adevărată uzină am- 
bulantă, formată din cei 2 motori (cilindrii de abur), din “căl-- 
dare şi focar, în plus tenderul care numai el reprezintă mai 
bine de un sfert din greutatea locomotivei, şi încărcat a- 
proape jumătate. Locomotiva electrică nu are nevoe de ten- 
der care să-i poarte brana. Tenderul ei este firul întins dea- 
supra căii. 

Dintre toate organele locomotivei cu vapori, căldarea 
ocupă cel mai mult loc şi limitează aproape puterea loco- 
motivei. 

Căci, de ce poate să atârne puterea unei locomotive cu 
vapori de cât de cantitatea aburilor şi de presiunea lor? 
Dar, presiunea aburilora atins o limită care din anumite mo- 
tive nu se mai poate trece, iar cantitatea de abur atârnă 
de mărimea şi puterea de producere a căldării şi a grăta- 
rului, precum şi de calitatea combustibilului. 

Dela prima locomotivă construită de Stephenson pe la 1830 
care cântăreă 4 tone şi jumătate si desvoltă o putere de 
vre-o 8 cai cam a 10-a parte din cât poate să desvolte 
azi un tramvaiu electric — si până la ultimile locomotive 
tip „Mallet“ construite în America, care cântăresc 385 tone 
-(cu tender) si pot desvolta peste 3500 cai, e de sigur cel 
mai frumos drum pe care la făcut vre-odată mintea şi 
munca omenească. 

Dar dacă ne uităm la o locomotivă cu abur din cele mai 
moderne, cum sunt şi locomotivele noastre tip „Pacific“ 
şi o vedem aşa de umflată şi de ridicată, avem numzidecât 
impresia că trebue să fie ceva ce-i ingradeste desvoltarea. 
Impresia e adevărată. Desvoltarea trecută a căilor ferate im- 
pune locomotivei cu abur un anume spaţiu de desvoltare— 
un gabarit ca să-i zicem pe nume — peste care nu se mai 

poate trece. Altfel, locomotiva nu ar mai puteă intră prin 
gări, pe poduri, pe sub tuneluri etc. In limitele acestui ga- 
barit sa umflat cât sa putut focarul şi mai ales căldarea 
locomotivei. Mai mult nu se puteă. Atunci s'a căutat a se 
mări capacitatea de producere a locomotivei cu abur pe 
alte căi. 

S'a aplicat principiul supraîncălzirii aburilor. De când ce- 
lebrul Denis Papin a descoperit puterea ce stă ascunsă in 
aburul închis în o oală acoperită, şi până mai acum câţiva 
ani, acest abur a fost întrebuințat sub forma lui primitivă, 
adică aşa cum eşea din căldare. Acest abur ce se zice abur 
saturat, are păcatul că îndată ce dă de cevă răceală începe 
a se reîntoarce la forma lichidă, adică începe a se condensă; 
afară de aceasta el mai conţine şi mici picături de apă ne- 
vaporizata, luată din caldare şi care nu-i produce de 
cât neajunsuri. Dacă însă înainte de a'l introduce în cilin- 
drul maşinii cu vapori introducem acest abur în o a doua 
căldare, unde să nu mai fie în contact cu apa ce l'a produs 
si acolo îl încălzim puternic, peste temperatura cu care a 
-esit din căldare, adică il supraîncăl“im, atunci picăturile de 
apă ce nu erau încă vaporizate se vaporizează şi ele, abu- 
rul devine un abur perfect uscat, luând proprietăţile gaze- 
lor, iar surplusul de temperatură câştigat îi dă puterea să 
reziste mult mai bine răcirilor pe care le va întâlni în drum. 
Rezultatul este că aceeaş cantitate de abur la aceeas pre- 
siune, dacă a fost supraîncălzită, lucrează cu mai multă pu- 
tere în cilindrul maşinii cu vapori şi câştigul este destul de 
simţitor ca să acopere pierderea de combustibil ce o repre- 
Zintă supraîncălzirea. 

O a doua perfecţionare în modul de lucrare al aburului 
a fost fractionarea acţiunii aburilor in 2 cilindrii lucrând cu 

acelas piston, si dintre care unul mai mic numit de mare 
presiune, primeşte aburul proaspăt care se destinde parțial 
în el, pentru a'și complecta apoi acțiunea in un al doilea 
cilindru de dimensiuni mai mari care se numeşte cilindru de 
mică presiune. Acesta este principiul compoundaj-ului sau 
al dublei expansiuni. 

Pe aceste principii sunt construite cele mai moderne loco- 
motive cu vapori, ca locomotivele belgiene tip „Flamme“ 
sau locomotiva de tip „Pacific“ franceze sau americane 
care cântăresc vre-o 100 tone fără tender şi vre-o 140 cu 
tender si care desvoltă vre-o 2200 cai putere. 

Când constructorii nu au mai putut mări locomotiva cu 
abur în lături si în înălțime, au încercat să o mai mărească 
în lungime, dar aci s'au găsit repede opriți de limita pe care 
o impunea locomotivei trecerea prin curbe. Atunci, pentru a 
se evita tracțiunea cu 2 sau 3 locomotive cu abur, care se 
practică în toată lumea, dar care are totuşi destule incon- 
veniente, sau imaginat locomotivele cuplate, adică o loco- 
motivă compusă din o căldare şi un focar mic, aşezată pe 
2 cadre, independente, fiecare cu cilindrii săi, şi care sunt 
numai articulate la mijloc. Aceste locomotive construite în 
America, după indicaţiile inginerului francez Mallet, sunt 
cele mai puternice locomotive construite până azi. Dar în 
orice caz sunt prea grele pentru puterea lor. 

In definitiv sunt mulţi ingineri care socotesc că locomo- 
tiva cu abur a ajuns la limita desvoltării sale şi că — afară 
doar de vre-o nouă descoperire în producerea sau utilizarea 
aburului, care însă nu se prea întrevede — progresele loco- 
motivei cu abur vor fi lente de aci încolo. 

kx 
Cum stau lucrurile cu locomotiva electrică ? 

Ea este mult mai recentă. Primele locomotive electrice au 
fost construite în 1901 pentru niște linii de munte ale căi- 
lor ferate italiene. De atunci încoace s'a lucrat foarte mult 
si sau făcut progrese mari. De vre-o 10 ani încoace fiece 
fabrică puţin mai răsărită şi fiecare electrician mai ingenios 
sa simțit dator să patenteze un nou motor de tracțiune. 
Toate aceste nesfârșite tipuri de motoare se pot grupă in 
3 mari sisteme de tracțiune electrică, care sunt profund deo- 
sebite între ele, fiindcă privesc nu numai locomotiva elec- 
trică ci se întind şi asupra liniei de curent, asupra transpor- 
tului de forță, precum şi asupra mașinilor din centrală. Nu 
e aci locul să intrăm in descrierea şi discuţia acestor sisteme. 
Ceeace e folositor să ştim este că ori care ar fi sistemul, 
motorul electric rămâne cu aceleaşi calități neprefuite, care 
sunt uşurinţă în conducere, supletò şi docilitate. iar locomo- 
tiva întreagă păstrează în totdeauna asupra locomotivei cu 
vapori acea superioritate remarcabilă care o constitue cum 
am mai spus o putere mare la dimensii şi greutate redusă. 

Diferenţele ce deosibesc în această privință locomotiva 
electrică de cea cu abur, nu sunt de 5 sau 10 la sută ci de 
30 până la 50 la sută! 

Asa, cele mai recente locomotive cu vapori din Europa 
am spus că cântăresc 140 tone şi desvoltă vre-o 2200 cai. 
Locomotivele electrice ce se construesc astăzi nu întrec 100 
tone şi pot desvolta puteri mai mari. In figurile 1 şi 2 
putem admira 2 din cele mai recente și mai puternice loco- 
motive electrice, construite după două sisteme cu totul dife- 
rite, şi care sunt deopotrivă de bune. Una din ele, acea 
pusă în circulaţie acum un an pe noua linie din Elveţia care 
străbate tunelul cel lung al Lòtschberg-ului, dacă n'ar aveă 
cele două arcuri de luat curent ar puteă fi luată drept un 

vagon de lux. Ea cantaòreste numai 60 de tone şi poate 
desvolta până la 2500 cai putere, cât nu poate da nici o 
locomotivă cu abur din Europa. 

Cealaltă, cea din figura 2 este una din locomotivele ce 
fac serviciu pe liniile cu rampe extraordinar de mari care 
dau acces în portul Geneva din Italia. Statul italian are un 
mare număr de asemenea locomotive ce fac serviciu pe liniile 
de munte electrificate. 


Fig. 1. 


Această locomotivă care e deja in serviciu de 4 ani si a 
dat cele mai strălucite rezultate ţine recordul micimei si 
usurintei. Cântăreşte numai 60 tone şi poate desvolta 2000 
de cai deci cât o locomotivă cu abur de două ori mai grea. 
Numai când o vedem alături de o locomotivă cu vapori ne 
putem da seama cât e de mică şi de puternică. 

Ce folos practic tragem de pe urma acestei calități a loco- 

motivei electrice e uşor de înțeles. Intr'un tren greutatea 
locomotivei si a tenderului e o greutate moartă; greutate 
utilă e numai a vagoanelor. 

Deci fiecare tonă mai puţin în greutatea locomotivei este 
o tonă câştigată pentru greutatea utilă a trenului. Dacă 
această diferență e mică pentru liniile de câmpie, unde tona- 
jele trenurilor sunt mari, ea poate deveni foarte importantă 
pentru liniile de munte cu rampe mari, unde şi aderenţa 


Fig. 2. 


mai ridicată a locomotivei electrice concură cum am vă zu 
la acelaş rezultat. Asa locomotiva cu vapori ce făcea înainte 
serviciul pe linia Simplonului cântărea cam 113 tone şi putea 
duce pe rampa de 3,5 la sută numai 170 tone cu o vitesă 
de 25 km. pe oră. Locomotiva electrică din fig | numai 
de 60 tone greutate, duce azi 190 tone cu vitesa de 45 km. 
pe oră sau vre-o 300 tone cu vitesa de 22 km. pe ora! 


x 


ak x 


www.dacoromanica.ro 


78 NATURA 


Afara de cele 2 mari calități expuse in rândurile de mai 
sns, locomotiva electrică mai are o sumă de alte calităţi, care 
în anume împrejurări pot avea o mare importanţă si care fac 
ca tracțiunea electrică să fie din toate punctele de vedere o 
tracțiune superioară celei cu abur. 

Aşa locomotiva electrică e uşor de pornit şi de condus. Una, 
două manivele de învârtit şi locomotiva electrică a pornit, pe 
când cea cu abur cere cu un ceas două înainte focbistului să-i 
toarne apă în căldare şi să-i facă focul. La drum conductorul 
locomotivei electrice stă în o cabină închisă şi curată şi numai 
din când in când atinge aceleaşi butoane sau manivele pentru 
a da mai mult sau mai puţin curent. Pe locomotiva cu vapor 
un masinist şi cu un focbist stau într'o cabină incomplect 
închisă, lângă un cuptor ce dogoreşte, cu grija unui foc ce 
trebue mereu întreținut si a unei căldări ce trebue observată de 
aproape. 

Locomotiva electrică merge ceasuri şi zile întregi fără în- 
trerupere, şi după aceea o mică revizie la motor şi prin câteva 
cutii şi e iar gata de drum. 

Locomotiva cu abur după un ceas două de mers cere să fie 
reaprovizionată cu apă şi cărbuni si după fiecare drum mai 
lung cere câteva ceasuri pentru curatit. Afară de asta, periodice 
curatiri ale căldării. De aceea în exploatarea electrică se poate 
face acelaş serviciu cu un număr de locomotive electrice pe 
jumătate numeroase cât cele cu abur. 

Locomotiva electrică nu face zgomot, merge mai liniștit, şi 
nu face fum, ceace e foarte important pentru căile ferate ce 
străbat oraşe sau tuneluri lungi. 

Motorul electric e capabil de supraîncărtări considerabile 
pentru un timp Scurt, căci ceace limitează încărcarea moto- 
rului este numai încălzirea prea mare a sârmei purtătoare de 

curent. Atunci, dacă durata supraincarcarii e mică, şi mai ales 
dacă motorul va mai fi şi răcorit cu ceva ventilaţie, atunci în- 
călzirea nu va întrece o limită admisibilă. Această putință de 
supraincarcari mari şi de scurtă durată e foarie prețioasă in 
tracţiune unde se cer adesea asemenea sfortari, cum e de 
pildă la pornire sau la trecerea unui urcuş repede şi scurt. 

Afară de aceste calităţi care sunt esenţiale în tracţiune, lo- 
comotiva electrică mai are câteva propietăți minunate care 
merită să fie cunoscute. 

Astfel ea este capabilă de vitese năpraznice, care nu sunt 
întrec ute de cât doar de motorii aeriani. 

Cea mai mare vitesă obținută până azi pe căi ferate a fost 
acea de 215 km. pe oră obţinută cu un tren tras de o locomo- 
tivă electrică în nişte încercări făcute între Zossen şi Marienfel, 
de lângă Berlin în anul 1903, deci atunci când tracţiunea 
electrică era încă la începutul ei. Asemenea vitese extraodinare 
nu Sunt posibile în tracţiunea cu abur. Trenurile trase de loco- 
motive cu abur nu au depăşit vitesa de 140 km. pe oră. Nu-i 
nevoe să ştim mecanică ca să ne dăm seama că un motor cu 
o mişcare rectilinie de dus şi întors cum e cilindrul de abur, nu 
e capabil de o vitesă prea mare, pe când un motor cu mişcare 
de învârtire, cum e cel electric va fi capabil de vitese mult 
mai ridicate. 

De aceea încă nu se simte la locomotiva electrică nevoia 
de a mări diametrul roţilor aşă cum se face la toate loco- 
motivele cu abur cu vitese mari. 

Norocul locomotivelor cu aburi este că vitesele prea mari 
nu Sunt azi admise pe căi ferate din alte motive, şi în primul 
rând din cauză că tipul de şini şi traverse azi în uz nu per- 
mit a depăşi oarecari vitese, dincolo de care stabilitatea căii 
ar deveni nesigură. Vitesele ce ni le dă locomotiva cu abur 

sunt suficiente, ba adesea chiar prea mari pentru căile fe- 
rate pe care le avem. Nu e însă mai puţin adevărat, că dacă 
se va simţi nevoia de a lega 2 centre importante cu vebi- 
cule a căror iuțeală să întreacă 150 km. pe oră, numaitrac- 
țiunea electrică va puteă îndeplini nn asemenea serviciu. 

In sfârșit, proprietatea cea mai sensationala a locomoti- 
velor electrice este proprietatea ce au unele motoare elec- 
trice din cele mai întrebuințate pentru tracţiune de a se frâna 
singure şi automat. 

Obişnuit frânarea trenurilor se face independent de motor 
şi locomotivă, prin nişte fălci de tuciu numite sabofi, care 
apăsând pe obada roții se freacă de ea şi o împiedică d: 
a se mai învârti. Apăsarea acestor saboti pe roată se face 
prin un sistem de pârghii acționate cu mâna, cum se face 
mai ales la trenurile de marfă sau în mod mecanic prin un 
dispositiv special cu aer comprimat ca la mai toate trenu- 
rile de persoane. El se frânează singur şi prin aceleaşi or- 
gane, roți dințate sau pârghii, prin care transmite mișcarea 
în mersul locomotivei, transmite si acţiunea aceasta de frâ- 
nare la roțile motoare ale locomotivei. Nu e vorba de fra- 
narea acea bruscă, care se obține schimbând sensul mersului 
locomotivei şi care se cunoaşte si la abur —contra-presiunea — 
dar care nu se întrebuințează decât în cazuri de evitări de 
accidente, fiind periculoasă pentru sănătatea motorilor. 
Este vorba de propietatea pe care o are unul din tipurile 
cele mai bune si mai răspândite de motoare de tracţiune de 
a începe să frâneze în mod automat de îndată ce trenul co- 
borând la vale a întrecut panta acea critică de 4 până la 5 
metri la kilometru, începând de la care un tren începe să-şi 
ia vânt dacă nu e frânat. Ceace e frumos e că motorul 
electric frânează în mod automat numai atâta cât trebue 

pentru ca vitesa de mers să nu fie întrecută. Mulțumită acestei 
proprietăți putem vedeă în Italia trenuri foarte grele cobo- 
rând în cea mai deplină siguranță pante colosale (35 metri 
la kilometru) în o vitesă absolut constantă şi care poate fi 
destul de ridicată (45 km.). Si asta fără ca mecanicul să pue 
mâna pe vreun aparat. Mai mult încă; de îndată ce motorul 
electric a început să frâneze automat, el încetează de a mai 
“fi motor şi devine dinam, adică producător de energie elec- 
trică, şi trimete deci curent pe linie, transformând astfel lo- 
comotiva în o adevărată centrală ambulantă. Acest curent 
îşi găseşte diverse întrebuințări pe linie, înlocuind astfel cu- 
rentul de la centrală. Și el represintă o energie care nu e 
de lepădat. Este destul să spunem că pe linia Giove din 
Italia la pante de 35 metri la kilometru, acest curent e asa 
de puternic în cât 2 trenuri care coboară pot să urce un 
tren de aceeaș greutate, fără să mai fie nevoe de curent de 
la centrală. 

Această minunată proprietate se numeşte recuperarea 
energiei. 

Dar în materie de frânare precum si de pornire, locomo- 
tivele electrice mai au si alte proprietăți minunate, de care 
nici nu se pomeneste la locomotiva cu vapori. Dar socotim 
că sunt destule si cele pe care le-am expus și de aceea vom 
pune punct. 

k x 

Citind aceste multe şi minunate calităţi, cititorul îşi poate 
zice cu drept cuvânt: 

— Vrea să zică s'a isprăvit cu tracţiunea cu abur; o mai 
trăi ea câtva timp până sor uza toate locomotivele cu abur 
care fac azi serviciu, dar în orice caz zilele îi sunt numărate. 

Ei, nu e de fel asa. Zilele tracţiunii cu abur sunt încă ne- 

numărate. Tractiunea electrică va înlocui pe multe linii pe 
cea cu abur, dar încă multă vreme de aci încolo marea ma- 
joritate a trenurilor vor fi trase tot de locomotiva cu vapori. 

De ce? 

Pentrucă tracțiunea electrică care are toate calităţile, are 
si un defect; unul singur, dar mare: este scumpă. Ea necc- 
sită aproape toate construcţiile şi instalaţiile pe care le cere 
una cu abur şi adică aceeaş cale cu săpăturile, terasamen- 
tele, podurile şi tunelurile ei şi aceleaşi gări cu toate acce- 
soriile lor, mai puţin doar instalaţiile de alimentare cu apă. 

Dar afară de acestea îi mai trebue, cum văzurăm, mai 
multe fire de curent întinse dealungul căii, un transport de 
forță mai scurt sau mai lung şi o centrală care să-i producă 
curentul, afară numai dacă curentul nu se cumpără dela 
vre-o centrală existentă, vânzătoare de energie-electrică. 

Cu preţul de azi al materialelor la noi în ţară, se poate 
spune că o electrificare a unei linii care există și care ar 
coprinde toate 3 capitolele de mai sus, ar costa între 
80.009 şi 120.000 lei pe kilometru de linie. 

Dacă ţinem seama că azi in ţară la noi construcţia unei 
căi ferate principale costă în mediu 390.000 de lei pe kilo- 
metru, rezultă că construcția unei linii electrice costă în mij- 
lociu cu o treime mai mult decât a uneia simple. 

Apoi o asemenea scumpete ar fi de natură a împiedică 
multe electrificări, cu toate avantajele pe care le-am văzut. 

Si cu toate astea trebue să nu fie tocmai asa, de vremece 
multe administrații serioase de căi ferate precum sunt căile 
ferate prusiene sau cele elveţiene au justificat electrificările 
ce le-au făcut tocmai pe motive de economie. Vezi că eco- 
nomia unei întreprinderi nu se judecă după capitalul băgat 
în acea întreprindere ci după chelluelile cu care se duce acea 

întreprindere, adică după cheltuelile de exploatare (in care 
intră fireşte şi dobânda capitalului angajat). Care sînt aceste 
cheltueli în o exploatare de căi ferate? Sunt multe: 

La exploatarea cu abur: costul cărbunilor sau păcurei ce 
se arde pe locomotivă, costul apei consumate de locomotivă, 
ungerea, curatitul şi reparația vagoanelor si a locomotive- 
or etc. 

În exploatarea electrică: costul combustibilului şi al per- 
sonalului în centrală (sau numai al personalului, dacă centrala 
e cu cădere de apă) sau costul cu care cumpărăm energia 
electrică, dacă ea se cumpără dela particulari, costul între- 
tinerii centralei şi al liniilor electrice, curatitul, ungerea si 
reparația locomotivelor si vagoanelor etc. 

Dacă ne gândim puţin vedem că toate aceste cheltueli de 
exploatare trebue să fie cu atât mai ridicate, cu cât circulă 
pe linie mai multe trenuri şi locomotive, cu cât adică trafi- 
cul liniei este mai ridicat. 

Dintre toate articolele enumerate ca cheltueli de exploatare, 
cel mai de seamă, al cărui preț covarseste cu mult pe toate 
celelalte, este la locomotiva cu abur costul cărbunelui sau 
al păcurei, iar la locomotiva electrică costul cu care cum- 
părăm sau cu care ne revine curentul la locomotivă. 

La noi în ţară cărbunele e scump; păcura mai ieftină 
dar se scumpeşte și ea, şi e bine de ştiut că o locomotivă 
cu abur consumă mult mai mult decât o mașină cu abur 
fixă într'o centrală. 

Costul curentului poate să fie foarte scump şi foarte ieftin, 
după condiţiile în care e produs el în centrală. In Ulestfalia 
costul curentului în o centrală cu maşini cu abur poate fi 
foarte mic; la noi va fi foarte ridicat. Dar o centrală cu 
motoare Diesel care consumă tifeiu, sau una cu maşini cu 

abur, dar care ar arde la căldări produsele gazoase ale 
petrolului, vor produce la noi in ţară curent foarte ieftin. 
In fine o centrală care ar utiliza fără cheltueli prea mari o 
cădere de apă, ar produce deasemeni curent foarte ieftin 
fiindcă apa care cade nu costă nimic. 

Când avem curent eftin tracţiunea electrică este mai ieftină, 
mai exact revine mai ieftin decât cea cu abur, cu toată do- 
bânda ce plătim pentru capitalul băgat în electrificare. Şi 
chiar dacă ar reveni ceva mai scump decât cea cu abur tot 
vom introduce-o dacă punem mare pret pe calităţile ei. 

Dar nici "prețul curentului nu decide el singur de renta- 
bilitatea unei electrificari. Intr'o linie cu trafic mic cheltuelile 
totale de explotare sunt gi ele mici faţă de costul liniei, si 
atunci oricât de ieftin ar reveni explotarea electrică, ea tot 
nu va Putea să ne despăgubească de dobânda capitalului 
băgat în electrificare; lasă că însăşi eNplotarea electrică nu 
mai poate să revie asa de ieftin când ai numai câteva trenuri 
pe zi, căci personalul si întreținerea centralei şi liniilor elec- 
trice costă aproape tot atât, ori că avem foarte multe trenmi 
pe linie, ori că avem mai puţine. 

Din contră, când o linie are trafic mare, adică trenuri multe şi 
grele, atunci cheltuelile de explotare devin foarte importante 
şi atunci numai o mică ieftinire în producerea curentului electric 
poate decide de electrificarea unei linii. 

lată pentru ce o linie cu trafic slab nu se electrifică de 
cât numai atunci când n'ai încotro, cum e în cazul liniilor cu 
tuneluri lungi in care fumul devine insuportabil, sau când 
linia are rampe aşa de mari încât cele mai puternice loco- 
motive cu vapori nu mai sunt în stare să ducă un număr 
suficient de vagoane, sau când pericolul incendiului opreşte 
întrebuințarea locomotivelor cu vapori care produc scântei. 

Dar marea majoritate a liniilor ferate sunt linii de câmp si 
nu au un trafic destul de ridicat ca sa justifice electrificarea. 
Va mai trece desigur multă vreme până să se gândească 
cineva la electrificarea liniei Costeşti Turnu-Măgurele, sau 
chiar a liniei Bucuresti-Craiova. ` 


INCHEERE 


Şi acum după ce am privit problema tracțiunii electrice 
sub toate fețele ei, vom încheia repetând întrebarea cu care 
am început aceste articole. 

Tractiune cu abur Sau tracțiune electrică ? 

Și vom răspunde: 

Si tracțiune cu abur şi tracţiune electrică. 

Avem o linie cu trafic foarte ridicat si concentrat şi cu 
opriri dese, cum sunt toate liniile din apropierea oraşelor 
mari, sau liniile ce leagă 2 centre importante, o asemenea 
linie trebue să o electrificăm, pentru că tracțiunea electrică 
este singura care răspunde în chip desăvârşit conditiunilor 
de exploatare ale unei asemenea linii, şi pentrucă tracțiunea 
electrică revine în totdeauna pe aceste linii mai ieftin decât 
cea cu abur. 

Avem o linie de munte cu urcuşuri foarte mari, gi cu tu- 
neluri foarte lungi, tracțiunea electrică se impune prin ca- 
litatile ei, chiar dacă revine mai scump decât cea cu abur. 

Avem o linie de munte cu urcuguri destul de mari și cu 
un trafic nu prea mic, tracțiunea electrică încă convine mai 
bine decât cea cu abur, și dacă energia electrică nu e prea 
scumpă, electrificarea iarăşi se impune. 

Avem o linie de câmpie sau puţin accidentată, şi cu un 
traflc potrivit, atunci tracţiunea cu abur e tot atât de bună 

ca şi tractinnea electrică, şi numai costul energiei electrice 
poate decide de electrificare. 

Avem o linie de câmpie de lungime mare, cu trafic redus, 
şi străbătând regiuni puţin populate, electrificarea este cu 
desăvârşire esclusă. 

Călăuzindu-se de aceste principii, cele mai multe ţări ci- 
vilizate — sau care se socotesc civilizate — electrițică parte 
din liniile lor ferate. 

Nici ţării noastre nu-i lipsesc condiţiile prielnice electrifică- 
rilor. Avem linii care intră în conditiunea celor care reclamă 
imperios tracţiunea electrică şi avem şi condiţii prielnice unei 
produceri foarte ieftine a energiei electrice: 

Problema exploatării unor căi ferate cu locomotive elec- 
rice e luată si la noi în studiu şi să sperăm că în curând 
nu va lipsi nici României, această nouă unealtă a progre- 


sului. 
I. S. GREORGRIU 
Inginer, Profesor la Institutul electrotechnic al Facultății de Sttinfe 

Introducere. Dacă ati sti ce seri frumoase am petrecut în 
contemplarea cerului înstelat! Cu adevărat, aşa de admira- 


1) De mai multă vreme d-l L. Houllevigue publică, în marele ziar 
francez Le Temps odată la două săptămâni, câte o cronică ştiinţifică. 
Faptul în sine n'ar avea nici o însemnătate, de oarece astăzi mai toate 
gazetele publică din când în când, la intervale regulate, astfel de 
cronici. In cazul de faţă insă e vorba de un popularizator de mare 
talent, care e în acelaş timp om de știință de mâna întâi si profesor 
la Universitatea din Aix-Marseille. Multe din cronicele sale m'au în- 
cântat, printre ele aleg una care mi-a plăcut mai mult şi voi căută 
s'o traduc, numai de aşi reuși să-i păstrez frumuseţile din original, ca 
să aveţi idee, iubiţi cititori ai Naturii, de un adevărat articol de 
popularizare. 


www.dacoromanica.ro 


FARAMITIREA LUMILOR 87 


bile» încât nu mă simt în stare să vă vorbesc despre altceva. 
Luna eră în descreştere, şi spaţiul, lipsit de lumina ei poto- 
lită, lăsă să sclipească o podoabă de nestimate pelângă care 
colanurile de mărgăritare oricât de scumpe nu strălucesc mai 
mult ca pietricelele de pe drum. Marele Emmanuel Kant, 
care era aproape deopotrivă învăţat şi filosof, nu găseă de 
cât două lucruri în adevăr frumoase în univers: cerul în- 
stelat deasupra capetelor și legea morală în inimi; dar, pe 
când cel dintâi luceste pentru toti ochii, cea deadoua este 
prea des întunecată de interes sau patimi Și apoi, frumu- 
setea cerului e viie; printre stelele nemişcate țâșnesc aprin- 
deri luminoase, şi stelele căzătoare lasă în urma lor o dâră 
de lumină galbenă, roşie sau verzue care rămâne uneori 
câteva minute în spaţiu. 

De opt zile încoace, am văzut exemple admirabile de stele 
căzătoare; una din ele, s'a depărtat sub ochii mei, din dru- 
mul ei ca să descrie un arabesc: asta era proba evidentă 
că steaua sburătoare își găsise sprijin în atmosferă ca să-şi 
schimbe traiectoria; altfel inerția ar fi osândit-o să-și urmeze 
drumul drept înainte, abia încovoiat de atracţia pământului 
Folosiţi-vă, ca şi mine, de aceste frumoase seri de toamnă 
ca să vedeţi căzând stelele. Dacă ştiinţa nu v'atrage, vet 
avea cel puţin o privelişte frumoasă, şi dacă va va pişca 
curiozitatea de a pătrunde tainele lucrurilor, veți găsi ast- 
fel împrejurarea cea mai bună de a cugetă adânc. Cea 
ce se ştie despre stelele căzătoare e puţin lucru faţă cu cea 
ce nu se ştie; şi cred că vă face plăcere să aflaţi că pentru 
studiul lor nu e nevoie nici de aparatele costisitoare ale 
observatoarelor mari, nici de ştiinţa astronomilor, Fiecare 
poate, dacă are noroc, să adauge cevă la cunoştinţele noastre, 
numai să ştie să descrie exact ce-a văzut. Aceasta este una 

din chestiunile rari in care amatorii pot face muncă folosi- 
toare ; aproape toate cunoştinţele pe care le avem despre 
stelele căzătoare sunt opera lor. 

Amatorii de ştiinţă şi stelele căzătoare, — In 1798, erau 
la Goettingen (Germania) doi studenţi, Brandes si Benzenberg, 
cărora le plăceau mai mult plimbările în aer liber decât be- 
tiile nesfărşite ale camarazilor lor. Seara admirând stelele 
au ajuns să se ocupe de stelele căzătoare. Se întrebau cam 
care să le fie înălțimea, drumu! şi natura Se duseră deci 
să întrebe pe profesorul lor, învățatul profesor Lichtenberg, 


care nu ştiă însă nimic în această chestie, şi nici nu se pre- 
ocupă de ea; el se ocupă de electricitate. Atunci bhotăriră 
să se apuce ei s'o studieze. Se aşezară în două locuri A și 
B (fig. 1), depărtate între ele cu vre-o 9 kilometri, şi cu 
ceasul în mână însemnară momentul ivirii meteorilor maj 
însemnați şi drumul lor pe cer. Să presupunem de exemplu 
că Brandes aşezat in A a văzut steaua căzătoare F ivindu-se 
în dreptul stelei fixe E, pe când Benzenberg, aşezat in B in 
acelaş moment i-a însemnat ivirea în punctul cerului unde 
se găseşte steaua E'. 

Se vede uşor că cu aceste date se poate construi triun- 
ghiul ABF, căci i se cunoaşte baza AB şi unghiurile din A 


www.dacoromanica.ro 


FARAMITTREA LUMILOR 89 


si B. Prin acelaş mijloc se găseşte aşezarea stelei in F', în 
momentul când se stinge, şi fiindcă ceasul a dat timpul cât 
a pus steaua să meargă din F in F, i se deduce de aci 
imediat iuţeala. In modul acesta cei doi tineri aduseră la cu- 
noştința lumii un rezultat pe care învățații nu-şi dăduseră 
osteneala să-l afle : că stelele căzătoare se aprind la o înăl- 
time de 100 până la 120 km., se sting in general la o înăl- 
fime de 60 până la 80 km. şi că iufeala lor e cuprinsă între 
12 si 71 km. pe secundă. Ele sunt prin urmare astre care 
vin din afară, şi lucrul merită să fie dovedit, căci Academia 
de ştiinţe din Paris, cu Lavoisier în frunte, nu voia să creadă 
că meteoriţii cad din cer. Acelaş rezultat mai arătă că atmo- 
sfera pământului se întinde mai mult decât se credeă pe 
acea vreme. 

Dar, în ce chip lucrează atmosfera, asupra grăuntelui de 
materie cosmică ce pătrunde în ea, ca să-l aprindă, asta nu 
se ştie cu siguranţă. Să fie simplă încălzire mecanică da- 
torită frecării cu aerul, sau ardere adevărată prin atingere 
cu oxigenul? Această din urmă ipoteză e cea mai proba- 
bilă, căci explică în acelaș timp că stingerea stelei se pro- 
duce când toate materiile arzătoare sau oxidat. Meteoritii, 
frați mai mari cu stelele căzătoare, sunt făcuţi de cele mai 
multe ori dintro țesătură foarte fină de diferite aliage me- 
talice, care sunt uneori aşa de poroase că se oxidează ime- 
diat, ca fierul piroforic al aprinzătoarelor de buzunar, când 
le sfărâmă cinevă la aer. In fine, s'a găsit adesea pe puntea 
vapoarelor sau pe zăpada munților, cenuşă de stele căză- 
toare a cărei înfățișare si compoziţie chimică sunt la fel cu 
ale unei materii răcite după ardere. 

Cu toate acestea mai sunt multe lucruri care nu sunt încă 
limpezi în această chestie. Dâra luminoasă a stelelor căză- 

toare pare fosforescentă ; ea are câte odată înfăţişarea unui 
tub gol a cărui formă si culoare se schimbă puţin câte puțin. 
De aceea amatorii de ştiinţă, pot aduce servicii mari strân- 
gând cenușa de stele, când au toată siguranța că nu e ce- 
nușă pământească, şi descriind cu îngrijire tot ce au văzut 
mai însemnat în căderea unei stele... 


MÉ x 


Povesteam mai sus fericita idee a celor doi studenţi cărora 
ştiinţa le datorează cele dintâi noţiuni precise despre stelele 
căzătoare. 

Nu mă pot împiedică de a vă mai povesti — atât mi se 
pare metoada de frumoasă —, în ce chip Brandes, unul din 
cei doi camarazi, deduse din observaţiile sale proba directă 
a mişcării pământului în spațiu. Știu bine că această mişcare 
e astăzi admisă de toată lumea şi că am aerul să descui o 
uşă neîncuiată, dar şi pe vremea lui Foucault lumea nu se 
îndoiă de rotația diurnă şi totuşi când el a dovedit-o cu 
pendula cea mare la Panteon, lumea învățată a socotit 
această experiență ca una din cele mai frumoase din ştiinţă. 

lată cum a făcut Brandes dovada învârtirii pământului 
imprejurul soarelui. Când se face statistica stelelor căzătoare, 
se observă că nu e alt fenomen mai neregulat, în timp ca 
şi în spațiu, dar când se înmulţesc observările, când se iau 
mijlociile, atunci neorânduiala dispare şi legile generale se 
desprind. Se constată atunci că din 1000 de stele căzătoare 
373 vin dela răsărit, 118 dela apus, 263 dela miazănoapte si 
246 dela miazăzi. Statistica arată prin urmare că pre- 
domnesc stelele căzătoare care vin dela răsărit şi aceasta 
dovedeşte limpede ca lumina zilei, mişcarea generală a pă- 
mântului dela apus la răsărit... In adevăr, pământul se învâr- 
teste împrejurul soarelui cu o iuțeală de 29.5 km. pe secundă. 

în această mişcare el întâlneşte puzderia de praf cosmic care 
rătăceşte în toate direcţiile pe cărările cerului. Dacă ar sta 
nemișcat, atmosfera lui ar fi pătrunsă de o potrivă din toate 
părțile. Din cauza mişcării pământului, atmosfera lui va fi mai 
des întâlnită din spre est, deoarece noaptea direcția mişcării 
imprejurul soarelui e dela apus la răsărit. Din contră, de 
partea opusă, meteorii a căror iuteald e mai mică decât a 
pământului! nu mai pot atinge atmosfera si nu se mai pot 
prin urmare aprinde. 

Se poate duce ideia mai departe: să ne inchipuim un gră- 
unte de materie cosmică rătăcitor în spaţiu, nesigur pe drumul 
său printe stele. Intr'o bună zi, printre puterile care lucrează 
asupra lui, atracţia solară întrece pe celelalte şi-l târăşte, cu 
o iuțeală din ce în ce mai mare, către soare; ajunge astfel in 
regiunea unde se găseşte pământul cu o iuțeală de 42 km pe 
secundă. Dacă se întâmplă se meargă în sens contrar cu 
direcția în care” merge pământul, grăuntele va avea faţă de 
el o iuțeală de-12 2),5-71,5km pe secundă; dacă va merge 
îu acelaş sens, iuteala relativă va fi numai de 42—29,5= 12,5 
km. Regăsim astfel limitele de iuțeală între care se cuprind 
iufelile reale şi acest lucru se poate socoti ca o nouă dovadă 
a ipotezelor făcute. 

Oamenii de ştiinţă şi stelele căzătoare. N'aş vrea să las 
să se creadă că chestia stelelor căzătoare nu interesează 
decât pe amatori şi n'a fost dusă înainte de cât de ei. Astro- 
nomi desăvârşiţi, ca Denning, şi-au consacrat ei toate silin- 
tele. Mai ales renumitul Schiaparelli, astronomul din Milan, 
căruia Italia vrea să-i ridice o statue, a trecut prin acest 
câmp de cercetări şi a lăsat urma geniului său. El a scos 
problema stelelor căzătoare din meteorologie şi a legat-o 
pentru totdeauna de Astronomie. lată cum. 

Ca să încep, o experienţă: daţi drumul — cu încbipuirea, din 
înălțimea unui turn, la un pumn de alice de plumb. Veţi 
vedea că nu cad în bloc, ci se-nșiră par'că dealungul unui 
fir nevăzut. Acest lucru se explicâ ușor prin legile căderii 
corpurilor. Dacă mâna a pus o zecime de secundă ca să se 
deschida, depărtarea — în momentul căderii — dela prima 
alică la cea din urmă e de 5 cm. După o secundă această 
d>părtare atinge 103 cm. după a doua 201 cm. şi așa mai 
departe. 

Odată lucrul acesta înțeles (si cum să nu-l înțelegem ?), 
să ne inchipuim cu Schiaparelli că o grămadă de praf cosmic 
pluteşte undeva în univers şi că soarele nostru în mersul lui 
către constelația Hercule, trece prin apropiere, adică la vreo 
câteva trilioane de km. Grămada, atrasă după legea lui 
Newton, începe o cădere către soare, din ce în ce mai re- 
pede. Dar, de oarece soarele nu stă pe loc, nwi atinge şi 
"trace pe-alaturi de el, descriind o parabolă, care-l depărtează 
de soare după ce la adus pănă la cea mai mică depărtare 
(periheliu). 

In timpul acesta grămada s'a desfăcut; ca şi pumnul de 
alice aruncat în aer, ea formează în spaţiu un şir lung, ale 
cărui boabe descriu drumuri paralele. Natural toată asta se 
petrece pe o scară întinsă, încât sunt curente de acestea 
cosmice pe care globul nostru, care sboară cu iuteala de 
30 km. pe secundă, le străbate în mai multe luni. In fiecare 
caltisor al universului trec nu unul, ci mai multe curente de 
acest fel, care-şi încrucişează drumurile fără să se-ncurce. 
Pământul nostru intră în această ploaie de faramituri ale 
lumilor şi tot ce-i pătrunde în atmosferă se aprinde. şi-i stră- 
bate cerul cu o dungă de foc. Putem prin acest mijloc să 
ne dăm seama de bogăţia acestor boabe. Incbipuiţi-vă spa- 

tiul împărţit în celule cubice de câte 50 kilometri latura, 
fiecare cuprinzând câte o pietricică de materie cosmică ce 
cântărește numai câteva grame, si vă veţi puteă face o idee 
de ce e spațiul acela nemărginit ce se numeşte golul inter- 
planetar şi unde mulţi văd numai un pustiu grozav. 

Să urmărim acum cu mintea numai una din aceste grămezi 
rătăcitoare care se-ncruciseaza pe cărările cerului. Dacă dru- 
mul (traiectoria) îi rămâne parabolic, atunci după ce a stră- 
pătut sistemul nostru solar, se duce fără să se mai reîntoarcă 
si rămâne în urma ei numai cenuşa stinsă a câtorva stele 


căzătoare. Dar, se întâmplă adesea că atragerea unei planete 
mari o abate din drumul său, care devine eliptic. Gramada 
cosmică începe atunci să facă parte din sistemul solar şi sa 
călătorească împreună cu el în spaţiu. Dacă fărămiturile 
acestea cosmice sunt presărate pe toată întinderea drumului 
lor eliptic, pământul le întâlneşte în toţi anii la aceeaş epocă 
când învârtirea împrejurul soarelui îl aduce în acelaş punct, 
şi aşa se explică periodicitatea anuală a unui mare număr 
de ploi de stele căzătoare. Dacă din contra grămada e strânsă 
întro part: a drumului său, cum se vede in fig. 2, va trebui 
să treacă mai mulţi ani până să iasă din nou în calea pă- 
mântului. Lucrul s'a întâmplat aşa cu stelele căzătoare numite 
Leonidele, de oarece drumurile lor paralele par că pornesc 
din constelația Leului. Din 33 în 33 ani, în noaptea de 13 

spre 14 Noembrie stil nou, se arată o ploae de stele căză- 
toare, ce au fost cu deosebire de marete în anii 1799, 1832 
şi 1866. 

Prin urmare toate se deslusesc și minunata lege a gravi- 
tafiunii dă socoteala de mişcarea unui grăunte de praf în 
eter, ca si de drumul stelelor. Dar ceva mai mult: Schiu- 
parelli a arătat că grămezile de stele căzătoare erau in rea- 
litate rămășițe de comete desfăcute. Se întâmplă adesea ca 
unele stele cu coadă, cum le numeşte aşa de pitoresc po- 
porul, după ce s'au arătat de mai multe ori pe bolta noastră 
cerească să nu se mai reîntoarcă. Au plecat poate către alte 
ceruri, căci nu trebue mare lucru ca o cometă să deraieze; 
dar s'a putut tot asa de bine întâmplă ca steaua dispărută 
să fie înlocuită cu o puzderie de stele căzătoare care ur- 
mează mai departe traiectoria cometei. Perseidele sunt ră- 
masitele tometei lui Tuttle, Leonidele ale cometei lui Tempel, 
Liridele ale cometei lui Thatcher, si astronomii au văzut cu 
ochii lor cum cometa periodică a lui Biela s'a desfăcut mai 
întâi în două bucăţi şi apoi a dispărut, rămânând în locul ei 
grămada Bielidelor care străbate cerul cam pe la 28 Noembre. 


incheere. N'am spus tot ce se putea spune. Ar trebui vo- 
lume cə să se poată înşiră toate faptele, de aceea noi să 
ne mulțumim numai cu ideile ce se pot scoate din ele. Ci- 
titorul şi-a dat de sigur seama că stelele obișnuite, în loc 
de a fi, cum se crede, despărțite de spaţii imense ce nu se 
pot trece, comunică între ele fără încetare prin mijlocirea 
prafului cosmic. Si atunci se pune o întrebare: nu cumva 
materia vie, ca şi materia inertă poate şi ea străbate spa- 

tiile dintre stele si să ducă dela una la alta schinteia vieţii ? 
Să ne inchipuim această sămânță raspandita şi circulând in 
univers; de mii de ori va cădeă pe sori aprinşi sau pe stele 
ingbetate, dar se poate să cadă uneori şi pe un glob gata 
să primească viața. Acolo sămânţa va incolti, se va des- 
voltă, se va inmulti, va suferi prefaceri, va dă naştere la fel 
de fel de specii, și iată în sfârşit o lume care se va însu- 
fleti, care va sti ce e bucuria şi durerea si frumuseţea flo- 
rilor si a naturii întregi; aceasta e doctrina Panspermiei care 
a fost supusă la multe discuţii. Cel mai mare fizician al 
timpurilor moderne, lord Kelvin, a sustinut-o : 

«Dacă pământul nostru, spunea el, în starea lui de faţă, 
ar întâlni un corp cam de aceeaş mărime, un mare număr 
de sfărâmături ar fi aruncate în spațiu. De oarece din tim- 
puri nebotărite au existat fără îndoială lumi purtătoare de 
ființe vii, trebuie să socotim ca foarte probabil că există o 
puzderie de pietre meteorice cu germeni de viață rătăcind 
în spaţiu. Dacă prin urmare n'ar fi pe pământ nici o formă 
de viaţă, un astfel de meteorit, căzând pe suprafaţa lui, ar 
puteă face să se nască viaţa». 

Mai de curând învățatul suedez Svante Arrhenius ') a în- 
cercat să arate că răspândirea sporilor, mai întâi cu ajutorul 
vântului, apoi prin atragerea electricităţii şi prin respingerea 
luminii, e un fenomen normal care nu cere, ca să se pro- 
ducă, pulverizarea vreunei lumi vii. Aceşti spori ar pune 
20 zile ca să ajungă în Marte, 80 zile ca să cadă pe Ju- 
piter, 14 luni până la Neptun şi 90 de secole ca să debarce 
pe Alfa din Centaur, steaua cea mai apropiată... Și astfel 
Viaţa, eternă si necreata ca şi Materia, s'ar răspândi in uni- 


1) Vezi «Natura», anul II, p. 104 

vers. Frumoase inchipuiri! Ştiinţa nu le sprijineste, dar nici 
nu le înlătură. Dar, pe o seară frumoasă şi un cer senin, e. 
plăcut să dai drumul minţii să pătrundă tainele universului 


dincolo de sclipirea stelelor. 
G. TITEICA. 
«ze 


NOTITE 


SPRE ŞTIINŢA. — Reproducerea acestor Natife este îngăduită numai cu ara 
tarea numărului din «Natura» din care se vor luă. Aceste notițe uu sunt cum s'er 
crede luate deadreptul din revistele arătate, ci sunt prefaceri după articole cu mult 


mai intinse. 
ak 


Hrană solară. De curând D-l Miramond de Laroguetle a comu- 
nicat Academiei de ştiinţe din Paris rezultatele cercetărilor sale asupra 
schimbărilor ce se produc în brănire şi in greutatea corpului sub în- 
râurirea razelor solare. Cercetările s'au făcut în Algeria cu nişte coba: 
şi au durat un an (Dec. 1912 Dec.1913. Fiecare animal se găseâ ex- 
pus soarelui 'ntr'o cnsca deosebită şi i se da pe lângă 100 grame de 
verdeață atâta ovăz cât putea să mănânce. 

La început cobaii erau cântăriţi in fiecare zi, mai târziu din 4 în 4 
zile. Cantitatea de ovăz mâncată a variat invers cu intensitatea şi du- 
rata razelor solare. La fiecare 1v0 grame de greutate a corpului sa 
consumat iarna pe otemperatură mijlocie de 15° câte 4 grame de ovaz, 
primăvara şi toamna la o temperatură mijlocie de 22” câte 3 grame, 
iar vara la O temperatură de SU" câte 2 grame. Curba, care repre- 
zintă schimbarea in greutatea corpului, merge iarna. primăvara si 
toamna, în acelaş sens cu aceea care reprezintă schimbarea in tein- 
peratura aerului. pe când vara merge in sens contrar. 

Rezultă de aci o confirmare a teoriei că animalele ca şi plantele, desi 
intr'o masură mai restrânsa, sun! în stare să absoarba şi să se bră- 
nească cu energia razelor soarelui Faptul e întrucâtva natural Hrana 
noastră vegetală şi animală, trebuitoare la întreţinerea corpului şi la 
inlocuirea energiei pe care o chieltuim zilnic, dau corpului energie sub 
forma chimica, din care o parte se preface în energie de căldură O 
parte din această energie chimică vine din căldură, din razele soare- 
lui, pe care le prind plantele si le prefac în energie chimică. E de 
mirare atunci ca animalele sau oameni chiar să-şi ia o parte din 
energia lor deadreptul dela soare ? Dece muşteriul unei marfi asa de 
prețioase nu s'ar adresa uneori deadreptul la fabricant ? 

D-l Miramond de Laroquette a mai observat ca indigenii din Alge- 
ria de sud, care umblă la soare pe jumatate goi, mănâncă loarte 
puţin Lor le trebueste o hrană care să dea 1200 pânăla 1500 calorii, 
nu 3000 cât ne trebueşte nouă. S'a mai observat că posturile mari 
religioase au de obiceiu loc în țările călduroase, in India si Egipt; de 
altfel Ramadanul turcilor cade în “vremea caldurilor. 

Acest câmp de cercetări, teluate si în alte parti în alte condițiuni, 
pare menit sa aducă multă lumină si multe rezultate insemnate. 

(Himmel und Erde, Dec. 1914). 

